Egy olyan rövid gyakorlatot szeretnék bemutatni, aminek elsajátítása, alkalmazása kifejezetten jó hatással van az idegrendszerre: megnyugvást okoz, pihentet, s ezáltal a stresszhatások csökkentésére kiválóan alkalmas. Rendszeres gyakorlása ellenállóbbá tesz a napi hajtás során fellépő ingerültséggel, kimerültséggel szemben.
Instrukció: „Képzelj el egy olyan valóságos vagy akár csak a képzeletedben létező helyet, ahol jól éreznéd magad, ahol teljesen el tudnád engedni magad. Figyeld meg, milyen körülmények között (színek, hangok, hőmérséklet, egyéb érzékletek) tudnád magad teljesen elengedni. Képzelj el egy olyan helyet, ahol meg tudnál nyugodni.”
Amikor valóban sikerül elképzelni egy ún. biztonságos helyet vagy helyzetet, a szervezet „pihenő” üzemmódba kapcsol: az izmok elernyednek, a test jólesően elnehezedik, a légzés és a szívverés lassul, s olyan biokémiai folyamatok indulnak el, amelyek a regenerációt segítik elő. Az imagináció ennél a gyakorlatnál segíti, hogy olyan állapotba kerüljünk, amiben a test megnyugodhat. A lényeg a testi érzetek, nyugalommal kapcsolatos élmények átélése.
vers biztonság terápia stressz trauma alkotás művészetterápia akvarell gyógyítás kreativitás kollázs érzelmek játékosság kreatív írás érzelemszabályozás Stabilizáció
https://gallerypsziche.blog.hu/api/trackback/id/tr998407768